Мырза-аке чопо кени
Мырза-аке чопо кени Ош облусунун Өзгөн районунда, Өзгөн шаарынан 10 км түштүк-чыгышта, Мырза-Аке кышаарынын түштүк четинде, деңиз деңгээлинен1128–1160 м бийиктикте. 1958-жылы жана 1969–71-жылы геол. чалгындоо иштери жүргүзүлгөн. Кен аймагында антропоген мезгилинде пайда болгон борпоң чөкмө тектер кеңири тараган. Кумайлуу чопо Өзгөн суусунун жээгиндеги 3-тектирди түзүп жатат. Үстүн шагылдуу кой таштар жаап калган. Кумайлуу чопонун өңү сары, агыш боз, тыгыз, айрым жерлери көзөнөкчөлүү. Катмардын калыңдыгы 6–55 м. Химиялык-технологиялык касиети боюнча кумайлуу чоподон «75» жана «100» маркасындагы кыш, «500» маркасындагы аглопорит алууга болот. 1996-жылга карата калган запасы А+В+С категориясы боюнча – 6686 миң м3, С – 540 миң м3. 
Кыргызстандын кен байлыктарыр

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7